Ahojte, všetci.
Je mi cťou, že tento týždeň sa môžem pridať k študentom, učiteľom, firmám
a neziskovým organizáciám, ktoré podnikajú významné kroky na to,
aby podporili výučbu informatiky na školách v USA.
Tieto zručnosti nie sú dôležité iba pre tvoju budúcnosť,
ale aj pre budúcnosť našej krajiny.
Ak chceme, aby si Spojené štáty udržali svoju vedúcu pozíciu,
potrebujeme, aby mladí Američania ako ty
ovládali nástroje a technológie,
ktoré zmenia spôsob, ako robíme prakticky všetko.
Preto ťa prosím o zapojenie.
Nekupuj si nové videohry,
vytváraj ich.
Nesťahuj si najnovšie aplikácie,
pomáhaj ich navrhovať.
Nehraj sa na svojom telefóne,
ale programuj ho.
Nikto sa nenarodil ako informatik.
S trochou úsilia, matematiky a vedy,
sa však informatikom môže stať každý.
Tento týždeň máš príležitosť vyskúšať si to.
A nenechaj si od nikoho hovoriť, že to nedokážeš.
Či už si mladý muž alebo žena,
či už bývaš v meste alebo na vidieku,
počítače budú významnou súčasťou tvojej budúcnosti.
A ak si ochotný alebo ochotná pracovať a poctivo sa učiť,
túto budúcnosť budeš vytvárať aj ty.
Ďakujem všetkým!